ད་ནི་འཕུལ་བ་བརྗོད་པར་བྱ།།ཡི་གེའི་ཕ་མ་སུམ་ཅུ་ལ།།ག་ད་བ་མ་འ་ཞེས་བྱ།།འཕུལ་བར་བྱེད་པའི་ཡི་གེ་ལྔ།།འ་ཧ་ཨ་གསུམ་འཕུལ་བ་མེད།།ཝ་ནི་ཡོད་དང་མེད་པའང་ཡིན།།ར་ལ་གཉིས་ནི་ཕྱེད་འཕུལ་ཏེ།།རྐྱང་པ་མི་འཕུལ་བརྩེགས་པ་འཕུལ།།དེ་ལ་ཡི་གེ་གས་འཕུལ་བ།།ཅ་ཉ་ཏ་ད་ན་ཙ་ཞ།།ཟ་ཡ་ཤ་ས་བཅུ་གཅིག་གོ།ཀ་ག་ང་པ་བ་མ་དྲུག།ད་ཡིས་འཕུལ་བར་བྱེད་པ་ཡིན།།ཀ་ག་ཅ་ཏ་ད་ཙ་ཞ།ཟ་ཤ་ས་སྟེ་དེ་ལྟར་བཅུ།།ཡི་གེ་བ་ཡིས་འཕུལ་བ་ཡིན།།ཀ་ག་ང་ཆ་ཇ་ཉ་ཐ།།ད་ན་ཚ་ཛ་བཅུ་གཅིག་ནི།།མ་ཡིས་འཕུལ་བར་བྱེད་པ་ཡིན།།ག་ཁ་ཆ་ང་ཐ་ད་ཕ།།བ་ཚ་ཛ་སྟེ་བཅུ་པོ་ནི།།འ་ཡིས་འཕུལ་བར་བྱེད་པ་ཡིན།།རྐྱང་པ་འཕུལ་བ་འ་ཡི་མཐའ།།དགོས་ཀྱི་གུག་སྐྱེད་ཅན་ལ་མིན།།དེ་ལྟར་རྐྱང་པ་འཕུལ་བ་ཡི།།ཡི་གེ་བཞི་བཅུ་ཞེ་བརྒྱད་ཡོད།།